<classify> Akizungumza na gazeti hili, Msemaji wa klabu hiyo, Haji Manara alisema kwa sasa linatafutiwa ufumbuzi na kuwa hayupo tayari kusema ni kwa kiwango gani kimefikiwa hadi sasa.Kessy anaidai klabu hiyo fedha zake za usajili Sh milioni 15 pamoja na nyumba ya kuishi, ikiwa ni sehemu ya ahadi aliyopewa na timu hiyo ili kukubali kujiunga nayo.Beki huyo wa kulia alikataa kuungana na timu yake kuelekea mkoani Shinyanga kwa ajili ya pambano lake dhidi ya Kagera Sugar wiki hii, akisisitiza kulipwa kwanza madai yake hayo.Wakati huo huo, timu hiyo ya Simba jana ilikisaidia kituo cha michezo cha Marsh Academy cha Mwanza fedha taslimu Sh 500,000 pamoja na vifaa vingine vya michezo.Kituo hicho kilianzishwa na aliyekuwa Kocha Msaidizi wa timu ya Taifa, Taifa Stars, Sylvester Mash, aliyefariki hivi karibuni. Simba ilitoa msaada huo jana asubuhi wakati wachezaji wa timu hiyo walipokwenda kutembelea na kuzungumza na wachezaji wa kituo hicho.Akizungumza na gazeti hili, msemaji wa Klabu ya Simba, Haji Manara alisema mchango huo ni sehemu ya mchango wa klabu hiyo kwa kutambua mchango wa kocha huyo katika kuendeleza soka.Manara alisema Marsh alikuwa ni zaidi ya kocha, kwa kuwa alikuwa akipenda kuona vijana wanaendelea kimaisha kupitia soka na alikuwa tayari kujitoa kwa hali na mali.Alisema katika kuonesha kuwa wapo pamoja naye bado wameamua kutoa msaada huo kwa lengo la kuendeleza harakati zake katika kuinua soka.Sisi tumeona kuwa ni vema tukapitia hapa leo hii jana kuona ni kwa kiasi gani tunaweza kuchangia chochote katika kituo hiki na kwa kuanzia tumetoa laki tano na misaada mingine ya kisoka, alisema Manara.Aliongeza kuwa, ni vyema watu wengine wakajitokeza pia kuungana na harakati za Marsh katika kuendeleza soka la vijana kwa kuwa hata kama yeye hayupo lakini juhudi zake hizi ni lazima ziendelezwe.Simba ilitoa seti mbili za jezi pamoja na jozi moja ya mipira. Leo itacheza na Toto Africans kwenye Uwanja wa CCM Kirumba jijini Mwanza.  <topic>: michezo 